คือผมมีไรกับแฟนครั้งล่าสุดคือ 31 ตุลา แล้วหลังจากนั้นเมนก็มาปกติ จนถึงเดือนนี้ เมนแฟนผมยังไม่มาเลย คือผมเข้าใจถูกใช่มั้ยครับว่าไม่ได้ท้องแต่อาจจะเกิดจากการเครียด.............. ผมขอคำปรึกษาหน่อยครับ
สวัสดีครับ ถ้าหากมั่นใจว่ามีเพศสัมพันธ์ครั้งสุดท้ายช่วงปลายเดือนตุลาคม และมีประจำเดือนแบบปกติมาช่วงเดือนพฤศจิกายน โอกาสที่จะตั้งครรภ์ในช่วงนั้นก็ไม่น่าใช่ครับ อย่างไรก็ตาม หากประจำเดือนขาดหรือมาช้าในช่วงเดือนนี้ ก็ควรใช้ชุดการตรวจการตั้งครรภ์ จะแม่นยำที่สุดครับ เพราะสาเหตุที่พบบ่อยที่สุด ก็คือ การตั้งครรภ์ครับอย่างไรก็ดี ถ้าหากตรวจแล้วไม่พบการตั้งครรภ์ ก็อาจจะเกิดจากสาเหตุอื่นได้ครับ เช่น1. น้ำหนักลด อดอาหาร2. โรคถุงน้ำหลายในรังไข่ ทำให้การตกไข่ผิดปกติ3. โรคทางกายอื่นๆ เช่น ภาวะธัยรอยด์ต่ำ4. ต่อมใต้สมองที่ผลิตฮอร์โมนมีปัญหา5. ความเครียดถึงตอนนั้น หากประจำเดือนยังไม่มาติดต่อกันข้ามเดือน แนะนำให้พบแพทย์ผู้เชี่ยวชาญด้านนรีเวช เพื่อทำการตรวจวินิจฉัยและรักษาต่อไปดีกว่าครับ เพราะแต่ละโรคนั้นมีวิธีรักษาที่แตกต่างกันครับ